Propunere de DECIZIE A CONSILIULUI privind poziția de adoptat de către Uniunea Europeană în cadrul comitetelor corespunzătoare ale Comisiei Economice pentru Europa a Organizației Națiunilor Unite cu privire la adaptarea la progresul tehnic a Regulamentelor nr. 11, 13H, 30, 44, 49, 54, 64, 101, 106 și 121 și privind adaptarea la progresul tehnic a Regulamentului tehnic mondial nr. 1 privind elementele de blocare și de susținere a ușilor al Comisiei Economice pentru Europa a Organizației Națiunilor Unite /* COM/2012/0263 final - 2012/0141 (NLE) */





EXPUNERE DE MOTIVE 1. CONTEXTUL PROPUNERII La nivel internațional, Comisia Economică pentru Europa a Organizației Națiunilor Unite (CEE-ONU) elaborează cerințe armonizate, menite să înlăture barierele tehnice din calea comerțului cu autovehicule între părțile contractante la Acordul revizuit din 1958 și să garanteze că astfel de vehicule oferă un nivel ridicat de siguranță și de protecție a mediului. Prin Decizia 97/836/CE a Consiliului din 27 noiembrie 1997, Uniunea a aderat la Acordul Comisiei Economice pentru Europa a Organizației Națiunilor Unite (denumită în continuare „CEE-ONU”) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații[1] (denumit în continuare „Acordul revizuit din 1958”) și prin Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți[2] (denumit în continuare „acordul paralel”), Uniunea a aderat la acordul paralel. Reuniunile CEE-ONU WP29, forumul mondial pentru armonizarea normelor privind vehiculele, se desfășoară de trei ori pe an, în lunile martie, iunie și noiembrie din fiecare an calendaristic. La fiecare sesiune din cadrul reuniunilor, se adoptă noi amendamente la regulamentele CEE-ONU sau la regulamentele tehnice mondiale, care țin seama de progresele tehnice. Înainte de fiecare reuniune WP29, amendamentele respective au fost adoptate de unul dintre cele șase grupuri de lucru care activează în cadrul WP29. În continuare, are loc votul final pentru adoptarea amendamentelor, adăugirilor și corecturilor în cadrul unei reuniuni WP29, cu condiția întrunirii cvorumului și a votării amendamentelor cu majoritatea calificată a părților contractante. UE este parte contractantă la 2 acorduri (cel din 1958 și cel din 1998) ale WP29 și votează în numele statelor membre. Înaintea fiecărei reuniuni, se pregătește o decizie a Consiliului, cunoscută drept „megadecizie”, care cuprinde lista amendamentelor, adăugirilor și corecturilor și care îi permite Comisiei să voteze în numele statelor membre în cadrul fiecărei reuniuni WP29. Prezenta decizie a Consiliului definește poziția Uniunii în ce privește votarea amendamentelor, adăugirilor și corecturilor supuse la vot în iunie 2012, la reuniunea WP29 care se va desfășura între 25 și 29 iunie 2012. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI Comitetul tehnic pentru autovehicule a fost consultat la 16 mai 2012 și s-a ținut seama și de observațiile experților din statele membre. 3. ELEMENTELE JURIDICE ALE PROPUNERII · Rezumatul acțiunii propuse Propunerea definește poziția Uniunii în ceea ce privește votarea amendamentelor propuse la Regulamentele CEE-ONU nr. 11, 13H, 30, 44, 49, 54, 64, 101, 106 și 121 și la Regulamentul tehnic mondial nr. 1 al CEE-ONU. · Temeiul juridic Pentru adaptarea la prevederile specifice ale Tratatului privind funcționarea Uniunii Europene, temeiurile juridice menționate în considerentele 1 și 2 au fost înlocuite cu o referire directă la articolul 218 alineatul (9), cu necesitatea modificării procesului de pregătire a reuniunilor WP29 și cu modificarea formei juridice, care este acum aceea de decizie a Consiliului în loc de decizie a Comisiei, cea din urmă fiind forma utilizată în procesul de pregătire în ultimii 14 ani. · Principiul subsidiarității Votul în favoarea instrumentelor internaționale, cum ar fi proiectele de regulamente CEE-ONU și regulamentele tehnice mondiale, și încorporarea lor în sistemul Uniunii pentru omologarea de tip a autovehiculelor se poate realiza numai la nivelul Uniunii. Acestea nu doar previn fragmentarea pieței interne, ci asigură și standarde uniforme în materie de sănătate și de siguranță în întreaga UE. Ele oferă și avantajele economiilor de scară: se pot realiza produse pentru ansamblul pieței europene și chiar pentru piața internațională, în loc ca acestea să fie adaptate pentru a obține omologarea de tip națională din fiecare stat membru în parte. Prin urmare, propunerea respectă principiul subsidiarității. · Principiul proporționalității Propunerea respectă principiul proporționalității dat fiind că nu depășește ceea ce este necesar în vederea atingerii obiectivului garantării unei bune funcționări a pieței interne, oferind, în același timp, un nivel înalt de protecție și siguranță publică. · Alegerea instrumentelor Instrumentul propus: decizie a Consiliului. Utilizarea unei decizii a Consiliului se consideră a fi adecvată, fiind în conformitate cu cerințele prevăzute la articolul 218 alineatul (9) din TFUE. 2012/0141 (NLE) Propunere de DECIZIE A CONSILIULUI privind poziția de adoptat de către Uniunea Europeană în cadrul comitetelor corespunzătoare ale Comisiei Economice pentru Europa a Organizației Națiunilor Unite cu privire la adaptarea la progresul tehnic a Regulamentelor nr. 11, 13H, 30, 44, 49, 54, 64, 101, 106 și 121 și privind adaptarea la progresul tehnic a Regulamentului tehnic mondial nr. 1 privind elementele de blocare și de susținere a ușilor al Comisiei Economice pentru Europa a Organizației Națiunilor Unite CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114 și articolul 218 alineatul (9), având în vedere propunerea Comisiei Europene, întrucât: (1) În conformitate cu Decizia 97/836/CE a Consiliului din 27 noiembrie 1997, Uniunea a aderat la Acordul Comisiei Economice pentru Europa a Organizației Națiunilor Unite (denumită în continuare „CEE-ONU”) privind adoptarea specificațiilor tehnice uniforme pentru vehiculele cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (denumit în continuare „Acordul revizuit din 1958”)[3]. (2) În conformitate cu Decizia 2000/125/CE a Consiliului din 31 ianuarie 2000, Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „acordul paralel”)[4]. (3)(3) Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directiva-cadru)[5] a înlocuit sistemele de omologare ale statelor membre cu o procedură de omologare a Uniunii, care stabilește un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Această directivă a încorporat regulamentele CEE-ONU în sistemul de omologare de tip pentru vehicule al UE, fie ca cerințe pentru omologarea de tip, fie ca alternative la legislația Uniunii. De la adoptarea Directivei 2007/46/CE, regulamentele CEE-ONU au înlocuit din ce în ce mai mult legislația Uniunii în cadrul omologării de tip pentru vehicule a UE. (4)(4) Având în vedere experiența acumulată și evoluțiile tehnice, cerințele referitoare la anumite elemente sau aspecte cuprinse în Regulamentele CEE-ONU nr. 11, 13H, 30, 44, 49, 54, 64, 101, 106 și 121 și la Regulamentul tehnic mondial nr. 1 al CEE-ONU au nevoie să fie adaptate. (5) Este necesară, așadar, stabilirea poziției de adoptat în numele Uniunii în cadrul comitetului administrativ al Acordului revizuit din 1958 și al comitetului executiv al Acordului din 1998 cu privire la amendamentele care trebuie aduse actelor menționate ale CEE-ONU. (6) Măsurile stabilite în prezenta decizie sunt conforme cu avizul Comitetului tehnic pentru autovehicule, ADOPTĂ PREZENTA DECIZIE: Articolul 1 Poziția de adoptat de către Uniunea Europeană în cadrul comitetului administrativ al Acordului revizuit din 1958 și al comitetului executiv al Acordului din 1998, ale căror reuniuni se vor desfășura în 25 și 29 iunie 2012, este să voteze în favoarea amendamentelor propuse cuprinse în documentele menționate în anexă. Articolul 2 Prezenta decizie intră în vigoare la data adoptării. Adoptată la Bruxelles, Pentru Consiliu, Președintele ANEXĂ Votul Uniunii se referă la următoarele documente: Propunerea de completare 3 la seria de amendamente 03 la Regulamentul nr. 11 (Încuietori și balamale de ușă) || CEE/TRANS/WP.29/2012/41 Propunerea de completare 14 la Regulamentul nr. 13-H (Frâne ale vehiculelor de categoriile M1 și N1) || CEE/TRANS/WP.29/2012/47 Propunerea de completare 17 la seria de amendamente 02 la Regulamentul nr. 30 (Pneuri pentru autoturisme și remorcile acestora) || CEE/TRANS/WP.29/2012/48 Propunerea de completare 5 la seria de amendamente 04 la Regulamentul nr. 44 (Sisteme de reținere pentru copii) || CEE/TRANS/WP.29/2012/44 Propunere pentru seria de amendamente 06 la Regulamentul ONU nr. 49 [Emisii provenite de la motoarele cu aprindere prin comprimare și cu aprindere prin scânteie (alimentate cu GN și GPL)] || CEE/TRANS/WP.29/2012/45 Propunerea de completare 18 la Regulamentul nr. 54 (Pneuri pentru vehicule comerciale și remorcile acestora) || CEE/TRANS/WP.29/2012/49 Propunerea de corectare 3 la revizia 2 la Regulamentul nr. 54 (Pneuri pentru vehicule comerciale și remorcile acestora) || CEE/TRANS/WP.29/2012/52 Propunerea de completare 2 la seria de amendamente 02 la Regulamentul nr. 64 (Unitate de rezervă temporară, anvelope cu posibilitate de rulare pe jantă, sistem de rulare pe jantă și sisteme de monitorizare a presiunii pneurilor) || CEE/TRANS/WP.29/2012/50 Propunerea de completare 1 la seria de amendamente 01 la Regulamentul nr. 101 (Emisii de CO2/consum de combustibil) || CEE/TRANS/WP.29/2012/46 Propunerea de completare 9 la Regulamentul nr. 106 (Pneuri pentru vehicule agricole) || CEE/TRANS/WP.29/2012/51 Propunere pentru seria de amendamente 01 la Regulamentul nr. 121 (Identificarea comenzilor, a martorilor și a indicatoarelor). || CEE/TRANS/WP.29/2012/30 Propunere de amendament 1 la Regulamentul tehnic mondial nr. 1 (Elemente de blocare și de susținere a ușilor) || CEE/TRANS/WP.29/2012/56 CEE/TRANS/WP.29/2012/57 CEE/TRANS/WP.29/2012/AC.3/18 [1] JO L 346, 17.12.1997, p. 78. [2] JO L 35, 10.2.2000, p. 12. [3] JO L 346, 17.12.1997, p. 78. [4] JO L 35, 10.2.2000, p. 12. [5] JO L 263, 24.2.2011, p. 1.